Die Vrou van die Huis op die hoek | Woorde
Die Vrou van die Huis op die hoek
Elke oggend het sy aangestap gekom. Die deure het voor haar oopgemaak. Sy't half belangrik gevoel met die oopswiep van die deure – al weet sy dit word elektronies gedoen..
Teen die derde dag het die ontvangsdame haar begin ken, vrolik gegroet , belangstellend navraag gedoen. Sy't gesien hoe die skrik in die dame se oë sigbaar raak nadat die vrou haar vertel het van die hoekom en die waarom sy nou al 'n bekende raak.
Kafee toe, koerant is eers teen derde dag gekoop. Hy wou nie lees nie, hy wou nie weet van ander ellende nie- hy wou nie TV kyk nie, al dra sy oorfone aan. Hy wou nie eet nie..Hy wou net asemhaal . Daaroor was sy bly . Die wil.
Trappies klim het by haar ritueel geraak. Elke trap was oorwinning – moontlike oorwinning, Die Portaal se lig het haar altyd aan 'n fees laat dink .
Gekonsentreer op liggaamshouding. Elke liewe oggend.
Sy stap . Skouers terug. Gesig ontspanne. Glimlag om haar mond. Sy't gekyk na sonlig in die gang , die weerkaatsing, sy't gedink aan tralies. Sy't onthou dit is Lig die vooruitsig van hoop.
Haar stem . Die groet . Die wedersydse vrae en antwoorde. Die kommer wat sy probeer wegsteek agter glimlag en blink oë.
Sy staan en kyk deur die venster , sy probeer haarself te oortuig, moenie teen mure en dakplate vaskyk nie ..
Daaglikse roetine. Daarna die vreugde van opstaan die saamstap die gaan sit in tuin- tussen beton.
'n Twaalf letterwoord –
'n Ses letterwoord.
28 comments on "Die Vrou van die Huis op die hoek"
Alles is net genade ja…
Beslis..dankie vir jou saamlees.
Ai Dirkie,hierdie is so besonders geskryf!Jy vang die atmosfeer van jou stryd so pragtig vas met min woorde.Jy het 'n besondere skryftalent en jy is 'n inspirasie vir ander in dieselfde bootjie!
Baie dankie Perdebytjie, ek waardeer die mooi woorde.
'n Mens weet teoreties dat 'n pasiënt se geliefdes ook baie swaar kry, maar hier het jy dit nou vir ons in die praktyk uitgespel, met jou raak woorde en treffende beelde – en dis hartverskeurend…
Frannie, ek wonder wat het van my terugantwoord geword.. vlieg seker iewers in die kuberruim rond. Ai Frannie, ek moet eerlik wees, ons gesin het mekaar baie ondersteun, tot die Kleine Mia was effens ontwrig met Oupa wat dan nou nie saam kan speel nie. Ons is dankbaar hy is vandag ontslaan, nou moet ons net gestel sterker maak vir volgende week se chemo.
Sterkte vir julle almal!
Pragtig… mal oor die manier hoe jy die belangrike boodskap uit dra
Ag jy laat my sommer op hierdie koue oggend goed voel.. die Man des Huises is by die huis. Lê toe oog op sy eie bed.. hy het die 'remote control' bed geniet , en al die aandag.. hy sê hy kan maklik floreer daarop!!
Ek is sonder woorde. Dalk is dit ook nie nodig nie, om te voel is genoeg.
Ek besef as mens eers so belewenis aan jou eie lyf ervaar het, dan is gesondheid so kosbaar.
Genade… onbeskryflik groot
Afgelope week in daardie afdeling, so vreeslik siek mense en hartseer gesien, dan besef mens hoveel het mens om voor dankbaar te wees.
Ek kan jou glo. Een ding wat geen geld kan koop… gesondheid
Ai toggie. Bly ons is darem weer in die eie bed. Daar is darem nog 'n paar dae waarin hy/en jy kan herstel vir die volgende skof.
Hul noem darem as hy nie te goed voel kan hy darem aanpassing maaak met chemo, ons hoop vir beste.
Dis goeie nuus. Die probleem is net sodra mens begin beter voel begin dit weer van voor af. Gelukkig sien mens dan uit na die einde wat darem aansienlik nader is as die eerste keer.
Dit is waar , hierdie storie strek tot in Augustus maand met so tussen-in se rus.
Bly om te hoor hy is by die huis. Sterkte daar!!!
Bly om te hoor hy is by die huis. Sterkte daar!!
Hoe roer hierdie skrywe van jou nou 'n aar.
Dankie vir jou saamlees.
Vol liefde geschreven, met aandacht gelezen.
Baie dankie Rob, ek waardeer jou saamlees. Dit gaan baie beter met my man. Chemo behandeling is moontlik 20 ste Junie, ons steeds oneindig dankbaar vir elke dag se beterskap. Vriendelike Groete,
,Ek is nie n tranerige ou nie maar nou het jy so presies beskryf hoe dit voel dat ek sommer BAIE tranerig voel. Sterkte vir jou en almal betrokke. Dit is maar n opdraende pad, tog het jul darem mekaar. Ekstra drukkie van my en n lekker lek van Trompie.